وأخيرا انتهى مسلسل اللاعب سفيان كركاش، بعدما تعاقد رسميا مع نهضة بركان لثلاث سنوات. هاد اللاعب لي تألق مع مولودية وجدة العام لي فات، حسم قرارو بتوقيع العقد في الرباط اليوم بحضور وكيل أعمال ديالو ومسؤولي الفريق البركاني. كركاش فضل بركان على الوداد، لحقاش رئيس ديالو سعيد الناصيري ما قبلش بشي شروط، المهم هاد اللاعب لي ياله في عمرو 20 عام، غادي يخوض تجربة أخرى في البطولة، وهو فوق هادشي كامل لاعب ديال المنتخب الأولمبي خاض معاه التجمع التدريبي الأخير بالمعمورة وغادي يلعب معاه مباراة مالي في مراكش نهار 7 شتنبر جاي في التصفيات الإفريقية، المؤهلة إلى نهائيات الألعاب الأولمبية. وسبق لنهضة بركان، لي غادي يشارك العام جاي في مسابقة كأس كاف، أن تعاقد مع زيد كروش وعلاء أجراي، من وداد تمارة، ويوسف الزغودي من الراك، إضافة الى الحارسين زهير العروبي، وحمزة الحمياني من الوداد الفاسي، وتوفيق إجروتن من الجيش الملكي. 
وأخيرا.. كركاش مشا لبركان وخلا الوداد